**Ministra kabineta noteikumu projekta**

**"Būvju klasifikācijas noteikumi"**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir izstrādāt jaunus būvju klasifikācijas noteikumus, kas balstīti uz teritorijas klasifikāciju un vienlaikus nodrošina būvju klasifikācijas pielietošanu būvniecībā, ekonomikā un citās nozarēs. Paredzēts, ka projekts stāsies spēkā 2023. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts atbilstoši Ministru kabineta 2018. gada 12. jūnija sēdes protokollēmuma (prot. Nr. 28 11. §) 3. punktā dotajam uzdevumam, kas paredz Tieslietu ministrijai sadarbībā ar Ekonomikas ministriju, Vides aizsardzības un reģionālās attīstības ministriju un Zemkopības ministriju līdz 2019. gada 1. novembrim izstrādāt jaunus būvju (vienotu teritorijas plānošanas un būvju) klasifikācijas noteikumus, kas ir balstīti uz teritorijas plānošanas klasifikāciju, bet vienlaikus nodrošina būvju klasifikācijas pielietošanu būvniecībā, ekonomikā un citās nozarēs. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik spēkā esošā būvju klasifikācija (Ministru kabineta 2018. gada 12. jūnija noteikumi Nr. 326 "Būvju klasifikācijas noteikumi") tika izstrādāta, pamatojoties uz būvju klasifikāciju "CC" (Classification of Types of Construction) (turpmāk – CC būvju klasifikācija), ko 1997. gadā izstrādājis Eiropas Savienības Statistikas birojs (Eurostat), taču ne vienmēr būvju iedalījums bijis atbilstošs to faktiskai lietošanai un piemērojams arī būvniecības nozarei Latvijā.Ministru kabineta 2014. gada 19. augusta noteikumi Nr. 500 "Vispārīgie būvnoteikumi" paredz būvju iedalījumu grupās atkarībā no būvniecības sarežģītības pakāpes un iespējamās ietekmes uz cilvēku dzīvību, veselību un vidi. Izstrādājot projekta pielikumu, tika izvērtēta iespēja to veidot, balstoties uz iepriekš minēto iedalījumu grupās. Tomēr izstrādes gaitā tika secināts, ka būvju klasifikācija, kas būves iedala pēc ekonomiskās izmantošanas, nav savietojama ar Ministru kabineta 2014. gada 19. augusta noteikumu Nr. 500 "Vispārīgie būvnoteikumi" 1. pielikumā noteikto būvju iedalījumu grupās, kas būves iedala pēc to būvniecības procesa sarežģītības. Piemēram, restorānus, kafejnīcas un citas sabiedriskās ēdināšanas ēkas pēc to būvniecības sarežģītības un iespējamās ietekmes uz cilvēku dzīvību, veselību un vidi var iedalīt jebkurā no būvju trīs grupām. Tas pats ir attiecināms uz jebkuru no projektā klasificētām ēkām – biroju ēkas, tirdzniecības ēkas, dzīvojamās ēkas, sakaru ēkas, staciju ēkas, garāžu ēkas, noliktavas, ražošanas ēkas, lauksaimniecības ēkas u.ml.Šobrīd tiek lietotas dažādas un savā starpā nesaistītas klasifikācijas – būves klasificē atbilstoši Ministru kabineta 2018. gada 12. jūnija noteikumiem Nr. 326 "Būvju klasifikācijas noteikumi", savukārt vispārīgās prasības vietējā līmeņa teritorijas attīstības plānošanai, teritorijas izmantošanai un apbūvei, kā arī teritorijas izmantošanai, tajā skaitā teritorijas izmantošanas veidu klasifikāciju, nosaka Ministru kabineta 2013. gada 30. aprīļa noteikumi Nr. 240 "Vispārīgie teritorijas plānošanas, izmantošanas un apbūves noteikumi". Minēto klasifikāciju sasaiste atvieglotu pašvaldības būvvalžu un teritorijas plānotāju darbu, nosakot, kādas ēkas un inženierbūves atļauts plānot un būvēt konkrētās teritorijās. Projekts atrisina minēto jautājumu, jo tajā ir noteikta būvju klasifikācijas sasaiste ar teritorijas izmantošanas veidu klasifikāciju.Lai nodrošinātu projektā paredzētās būvju klasifikācijas sasaisti ar CC būvju klasifikāciju Centrālas statistikas pārvaldes uzdevumu nodrošināšanai, projektā ir iestrādāts attiecīgs pielikums ar konkrētu būvju lietošanas veidu sasaisti.Projekts paredz arī savādāku (līdz šim nebijušu) būvju grupu kodēšanu. Savādāks kodēšanas risinājums izvēlēts ar vairākiem mērķiem:– lai nejūk ar CC būvju klasifikāciju vai līdzšinējiem būvju klasifikācijas noteikumiem (Ministru kabineta 2009. gada 22. decembra noteikumiem Nr. 1620 "Noteikumi par būvju klasifikāciju" un Ministru kabineta 2018. gada 12. jūnija noteikumiem Nr. 236 "Būvju klasifikācijas noteikumi");– lai kodējumā būtu iekļautas arī būves galvenās īpašības (ēka – dzīvojamā vai nedzīvojamā, inženierbūve – punktveida vai līnijveida).Projekts izstrādāts, ņemot vērā līdz šim esošo būvju klasifikāciju, kas ir pārskatīta saistībā ar paredzētajām izmaiņām jēdzienā "ēka". Līdzšinējais būvju skaidrojums bija neskaidrs un dažādi interpretējams. Tāpēc plānotajā jēdziena "ēka" skaidrojumā ir norādīts, ka par ēku ir uzskatāma tikai tāda būve, kurā cilvēks var ieiet, nevis citādi iekļūt. Tāpat būtu jāņem vērā, ka tās iekštelpas lielākajam augstumam ir jābūt vismaz 1,6 metriem (sk. Ministru kabineta 2012. gada 10. janvāra noteikumu Nr. 48 "Būvju kadastrālās uzmērīšanas noteikumi" 6.2. apakšpunktu). Šo izmaiņu ietekmē, piemēram, silosi turpmāk būs uzskatāmi par inženierbūvēm, nevis ēkām. Tas atbilst arī ar piemērojamām būvniecības tehniskajām prasībām, proti, šīs būves arī šobrīd netiek projektētas primāri kā ēkas. Vienlaikus būtu jānorāda, ka gadījumā, ja būve tiek pamatā izmantota tādā veidā, kas raksturīgs tieši inženierbūvei, tad telpu esamība šajā būve neietekmē tās piederību inženierbūvei, piemēram, gājēju tunelis ar telpu grupām būs inženierbūve, nevis ēka. Līdzīgi arī sakaru tornis.Projekts izstrādāts, nosakot būvju sasaisti ar teritorijas izmantošanas veidu klasifikāciju, vienlaicīgi ēku iedalījumā ņemot vērā arī specifiskos un būtiskos nosacījumos attiecībā uz būvniecības tehniskajām prasībām:– mehāniskā stiprība un stabilitāte;– ugunsdrošība;– vides aizsardzība un higiēnas prasības;– lietošanas drošība un vides pieejamība;– akustika;– energoefektivitāte;– ilgtspējīga dabas resursu izmantošana.Projekta mērķis nav risināt kadastrālās vērtēšanas jautājumus vai būves grupēt tikai kadastrālās vērtēšanas vajadzībām. Ministru kabineta 2018. gada 12. jūnija noteikumu Nr. 326 "Būvju klasifikācijas noteikumi" nosaka būvju tipus, kas veidoti tikai vienam specifiskam mērķim – būves iedalīt kadastrālās vērtēšanas vajadzībām. Ņemot vērā, ka projekts nerisina kadastrālās vērtēšanas jautājumus, tajā netiek paredzēti tipi. Pēc projekta spēkā stāšanās ir paredzētas izmaiņas normatīvajos aktos un Valsts zemes dienesta informācijas sistēmās, lai nodrošinātu procesu norisi bez būvju tipiem.1. Par sasaisti ar teritorijas izmantošanas veidu klasifikāciju.Jebkuras teritorijas attīstība notiek pakāpeniski, sākot ar teritorijas plānošanu, kā rezultātā tiek noteikts katras teritorijas funkcionālais zonējums ar tajā atļauto izmantošanas veidu kopumu, kam seko būvniecība un tikai pēc tam notiek būves reģistrēšana Nekustamā īpašuma valsts kadastra informācijas sistēmā (turpmāk – Kadastra informācijas sistēma). Pašlaik katrā no minētajiem procesiem tiek izmantoti atšķirīgi klasifikatori, kas nereti rada pārpratumus un neskaidrības to piemērošanā. Viens no projekta izstrādes mērķiem ir būves lietošanas veidu sasaiste ar teritorijas attīstības plānošanā lietoto teritorijas izmantošanas veidu klasifikāciju, ko nosaka Ministru kabineta 2013. gada 30. aprīļa noteikumi Nr. 240 "Vispārīgie teritorijas plānošanas, izmantošanas un apbūves noteikumi". Tas ļaus pašvaldību būvvaldēm izvērtēt jau uzbūvēto būvju atbilstību teritorijas plānojumā noteiktajam atļautajam izmantošanas veidam, izvairoties no dažādām interpretācijām, kas rodas, piemērojot savstarpēji nesaistītus normatīvos aktus.2. Projektā dzīvojamo ēku grupai atbilst visi Ministru kabineta 2013. gada 30. aprīļa noteikumu Nr. 240 "Vispārīgie teritorijas plānošanas, izmantošanas un apbūves noteikumi" 3. pielikumā noteikto teritorijas izmantošanas veidu grupas – dzīvojamā apbūve un teritorijas izmantošana iekļautie teritorijas izmantošanas veidi (kodi no 11001 līdz 11006), ieskaitot izmantošanas veidu "Dzīvojamā apbūve uz ūdens" (kods 11007), jo tajā ietilpst ne tikai peldbūves, kas netiek iekļautas būvju klasifikācijas jautājumu lokā, bet arī dzīvojamās ēkas, kas nostiprinātas uz pāļiem. Savukārt dzīvojamo būvju grupā "Dažādu sociālo grupu kopdzīvojamās ēkas E-Dz4" iekļautajām ēkām atbilst teritorijas izmantošanas veids "Sociālās aprūpes iestāžu apbūve" (kods 12009).3. Nedzīvojamo ēku grupā atbilstoši katram ēku lietošanas veidam arī noteikts atbilstošais Ministru kabineta 2013. gada 30. aprīļa noteikumu Nr. 240 "Vispārīgie teritorijas plānošanas, izmantošanas un apbūves noteikumi" 3. pielikuma "Teritorijas izmantošanas veidu klasifikators" teritorijas izmantošanas veids. Vienlaikus jāņem vērā, ka katrā funkcionālajā zonā bez galvenajiem izmantošanas veidiem pašvaldība var paredzēt arī papildizmantošanas veidus, nosakot konkrētos teritorijas izmantošanas veidus. Līdz ar to atsevišķām būvju grupām ir noteikti tie teritorijas izmantošanas veidi, kas atbilst to funkcijām un būtībai. Tā, piemēram, pašvaldība teritorijas plānojumā var noteikt, ka teritorijas izmantošanas veids – Tirdzniecības un pakalpojumu objektu apbūve (kods 12002), kurā ietilpst arī degvielas uzpildes stacijas un automobiļu un motociklu apkopes uzņēmumi, kā papildizmantošana tiek atļauta tikai dažās funkcionālajās zonās, piemēram, "Publiskās apbūves teritorijas" vai "Savrupmāju apbūves teritorijas" atsevišķās apakšzonās, savukārt citās funkcionālās zonās vai apakšzonās šādu iespēju var vispār neparedzēt.Saskaņā ar Ministru kabineta 2013. gada 30. aprīļa noteikumu Nr. 240 "Vispārīgie teritorijas plānošanas, izmantošanas un apbūves noteikumi" 3. pielikuma klasifikatoru būvju grupa "Degvielas uzpildes stacijas E-NDz-11" atbilst teritorijas izmantošanas veidam "Tirdzniecības un pakalpojumu objektu apbūve" (kods 12002), bet, ņemot vērā teritorijas izmantošanas veidu funkcijas un būtību, minētajai būvju grupai atbilst arī teritorijas izmantošanas veidi ar kodiem 12006, 14003, 14004 un 14005. Īpaši svarīgi ir ievērot, ka katrā funkcionālajā zonā vai apakšzonā atļauto teritorijas izmantošanas veidu kopums ir norādīts spēkā esošajā teritorijas plānojumā. Ievērojot šādu principu, arī ēkas lietošanas veidam "Inženiertehniskās infrastruktūras ēkas E-NDz-18" pēc funkcijas un būtības atbilstošākais teritorijas izmantošanas veids ir "Inženiertehniskā infrastruktūra" (kods 14001) un "Energoapgādes uzņēmumu apbūve" (kods 14006), kaut arī atbilstoši Ministru kabineta 2013. gada 30. aprīļa noteikumos Nr. 240 "Vispārīgie teritorijas plānošanas, izmantošanas un apbūves noteikumi" noteiktajam inženiertīklus un objektus var izbūvēt visās teritorijās, ja vien pašvaldības teritorijas plānojumā nav noteikts citādi.Līdzīgi arī pie inženierbūvju (IB) lietošanas veidiem IB-L-14, IBL-15, IBL-16, IBL-17, IBL-22, IBL-23, IBL-24, IBL-26, IBL-28 u.c. kā atbilstošākais teritorijas izmantošanas veids ir noteikts "Inženiertehniskā infrastruktūra" (kods 14001).4. Par ēkām ar lietošanas veidu "Inženiertehniskās infrastruktūras ēkas".Projekts atsevišķi nodala "Inženiertehniskās infrastruktūras ēkas", kas iepriekš tika klasificētas kā "Rūpnieciskās ražošanas ēkas". Inženiertehniskās infrastruktūras ēku grupā ietilpst nedzīvojamās ēkas un telpu grupas, kas funkcionāli paredzētas inženiertehnisko iekārtu un ietaišu izvietošanai. Ņemot vērā, ka ne vienmēr inženiertehniskās infrastruktūras izvietošanai nepieciešamas ēkas, inženiertehniskā infrastruktūra tiek klasificēta arī inženierbūvju grupā.5. Par inženierbūvju grupu "IB-L-17 Elektroapgādes ārējie inženiertīkli".Inženierbūvju grupa "IB-L-17 Elektroapgādes ārējie inženiertīkli" ietver elektrolīnijas un ar tām saistītās iekārtas ar spriegumu no 0,22 kV līdz 330 kV, kas iepriekš būvju klasifikācijā tika klasificētas kā "Maģistrālās elektropārvades un elektrosadales līnijas", atsevišķos tiesību aktos dēvētas arī kā "Maģistrālās elektropārvades līnijas". Šajā grupā ietilpst arī rūpnieciski izgatavoto apakšstaciju un elektroenerģijas sadales iekārtu ietvari (konteinera tipa korpuss, apvalks), kas uzskatāmi par elektroapgādes ārējo inženiertīklu darbībai funkcionāli nepieciešamu sastāvdaļu. Bez šīm inženierbūvēm nav iespējama elektrolīniju funkcionēšana atbilstoši tām paredzētajam mērķim. Mūsdienīgie tehnoloģiskie risinājumi un tehnoloģisko iekārtu kompaktie izmēri, salīdzinājumā ar agrāk izmantotajām, ļauj transformatoru apakšstacijas un elektroenerģijas sadales ietaises ierīkot gaisvadu elektrolīniju balstos vai kabeļlīniju gadījumā novietot rūpnieciski izgatavotās apakšstacijas vai sadales iekārtas tām paredzētajās uzstādīšanas vietās bez nepieciešamības izbūvēt elektroiekārtu izvietošanai paredzētu ēku. Rūpnieciski izgatavotās apakšstacijas tiek izgatavotas saskaņā ar standartu LVS EN 62271-202 Augstsprieguma komutācijas un vadības iekārtas. 202. daļa: Rūpnieciski izgatavotās augstsprieguma/zemsprieguma apakšstacijas. Elektroapgādes jomas drošības standarti paredz, ka elektroiekārtām jānodrošina noteiktas aizsardzības prasības pret fizisko piekļuvi un ūdens piekļuvi (saskaņā ar standartu LVS EN 60529 Apvalku nodrošinātas aizsardzības pakāpes (IP kods)), kā rezultātā saskaņā ar starptautisko standartu prasībām rūpnieciski izgatavoto apakšstaciju neatņemama sastāvdaļa ir ārējais korpuss (apvalks). Standarts nosaka korpusu (apvalku) mehāniskās noturības un ugunsnoturības īpašības, tāpēc praksē visizplatītākās ir transformatoru apakšstacijas un sadales iekārtas metāla un dzelzsbetona korpusos, kas nodrošina to mehānisko noturību un ilgmūžību. Projekta 10. punktā minētās inženierbūves sastāvdaļas (iekārtu korpusi) pēc projekta spēkā stāšanās vairs netiks uzskatītas par ēkām, kā to uzskata šobrīd atbilstoši Ministru kabineta 2018. gada 12. jūnija noteikumu Nr. 326 "Būvju klasifikācijas noteikumi" pielikuma 64. punkta skaidrojumam. Projektu nepiemēro ar atpakaļejošu datumu. Minētie iekārtu korpusi, kas ir Kadastra informācijas sistēmā reģistrēti kā atsevišķa būve (ēka) līdz projekta spēkā stāšanās brīdim, no Kadastra informācijas sistēmas netiks dzēsti vai automātiski pārklasificēti par atsevišķām inženierbūvēm. Viens no iemesliem šo objektu nedzēšanai vai automātisku darbību neveikšanai ir arī tas, ka pašlaik nav mehānisma, kas nodrošinātu automātisku šādu objektu (iekārtu korpusu) identificēšanu un nošķiršanu no objektiem, ko arī projekts definē kā ēkas, piemēram, transformatoriem, kas pilnībā atbilst projektā minētajai transformatoru un sadales iekārtu ēkai (E‑Dz‑18).6. Par objektiem, kas to dažādības dēļ un iespējamās piekritības speciāli projektā nav minēti, piemēram:– "svaru ēkas", jo šādi objekti var būt kā ēkas, tai skaitā nojumes, kas, tāpat kā projektā minētās nojumes, iespējamas gandrīz jebkur, piemēram, uz robežas, kā arī šāds objekts var nebūt ēka, piemēram, objekts var būt īpaši pielāgots laukums;– "mākslinieku darbnīcas", jo šāds objekts var būt sastopams vairākās projekta pozīcijās, ņemot vērā objekta izmantošanu pēc būtības, piemēram, tas var būt dzīvoklis, kas piemērots dzīvošanai kā arī gleznošanai. Šāds objekts var būt autoservisa telpās, kurā tiek radīti metāla mākslas darbi, noliktavā, kur starp izstādēm tiek uzglabāti simtiem mākslas darbi. Šāds objekts var būt arī kā norobežota teritorija (laukums) ar speciāli mākslas darbu veidošanai speciāli paredzētu laukumu ar izturīgu segumu un aprīkotu ar pacēlājiem;– "rindu mājas", jo viena dzīvojamā ēka var būt ar vienu dzīvokli, diviem dzīvokļiem, trīs dzīvokļiem utt. un šīs ēkas var būt sabloķētas savā starpā, veidojot rindu ar ēkām – rindā esošajā pirmajā ēkā var būt viens dzīvoklis, otrajā ēkā divi dzīvokļi, trešajā ēkā trīs dzīvokļi, ceturtajā atkal viens dzīvoklis utt. Būvju klasifikācija nenosaka būvniecības kārtību, tādēļ tā neizvirza nosacījumus ēkas savietošanai, bloķēšanai vai ēku kombinēšanai ar dažādiem dzīvokļu skaitiem. Būvju klasifikācija klasificē katru ēku atsevišķi, vērtējot tajā esošo dzīvokļu skaitu. Šī iemesla dēļ dzīvojamām ēkām ar kodu "E-Dz-1", "E-Dz-2" un "E-Dz-3" kā pieļaujamais teritorijas izmantošanas vieds norādīts "11005 Rindu māju apbūve".7. Sporta un atpūtas laukumu atsevišķi elementi (trenažieri, soliņi, šūpoles, celiņi, slidkalniņi u.c.) nav nosakāmi kā atsevišķas būves. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādei ar Tieslietu ministrijas 2018. gada 26. novembra rīkojumu Nr. 1-1/293 tika izveidota darba grupa, kurā tika iekļauti pārstāvji no Tieslietu ministrijas, Valsts zemes dienesta, Ekonomikas ministrijas, Zemkopības ministrijas, Vides aizsardzības un reģionālas attīstības ministrijas. Projekta izstrādē papildus dalību ņēma arī pārstāvji no Aizsardzības ministrijas. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Būvju īpašnieki un tiesiskie valdītāji. |
| 2. | Tiesiskā regulējuma ietekme uz tautsaimniecību un administratīvo slogu | Izmaiņas būvju klasifikācijā netiešā veidā ietekmē būvju īpašniekus un tiesiskos valdītājos, jo būvju klasifikāciju ņem vērā būvju kadastrālajā vērtēšanā, ko savukārt izmanto nekustamā īpašuma nodokļa aprēķināšanā. |
| 3. | Administratīvo izmaksu monetārs novērtējums | Papildus izmaksas var rasties citiem Kadastra informācijas sistēmas datu lietotājiem, lai pielāgotu informācijas sistēmas jaunajai klasifikācijai, bet šo izmaiņu finansiālā ietekme nav aprēķināma. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  | 0 |  | 0 |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  | 0 |  | 0 |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | 0 |  | 0 |  | 0 | 223 705 |  |
| 2.1. valsts pamatbudžets | 0 |  | 0 |  | 0 | 223 705 |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme | 0 |  | 0 |  | 0 | -223 705 |  |
| 3.1. valsts pamatbudžets | 0 |  | 0 |  | 0 | -223 705 |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x |  | x |  | x |  |  |
| 5. Precizēta finansiālā ietekme | x |  | x |  | x | -223 705 |  |
| 5.1. valsts pamatbudžets |  |  | -223 705 |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu projektā paredzēto normu izpildi, Valsts zemes dienestam 2022. gadā radīsies izmaksas 223 705 *euro* apmērā (48,40 euro/ārpakalpojuma stundas likme t.sk. PVN x 4622 stundas = 223 705 *euro*), lai veiktu šādas izmaiņas zemāk minēto informācijas sistēmu, tīmekļa pakalpju un e-pakalpojumu programmatūrā:1. izmaiņas Kadastra informācijas sistēmas datu bāzes struktūrā un datos;2. izmaiņas Kadastra informācijas sistēmas formās;3. izmaiņas Nekustamā īpašuma tirgus informācijas sistēmā;4. izmaiņas Valsts zemes dienesta datu publicēšanas un e-pakalpojumu portālā www.kadastrs.lv;5. saistītās izmaiņas Valsts informācijas sistēmu savietotāja portāla Valsts zemes dienesta e-pakalpojumā (Kadastra informācijas sistēmas teksta dati valsts un pašvaldību iestāžu vajadzībām), lai nodrošinātu korektu šo datu izplatīšanu;6. izmaiņas Valsts zemes dienesta Ģeotelpiskās informācijas sistēmas vērtību zonējumu modulī. Projektā paredzēto normu izpildes izmaksas var mainīties, ja informācijas sistēmas izmaiņas Kadastra informācijas sistēmas datu bāzes struktūrā, datos un formās finansēs un ieviesīs Ministru kabineta rīkojuma projektā "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (IKT mērķarhitektūras 49.0 versija)" noteikto aktivitāšu ietvaros līdz 2023. gada 1. janvārim. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav.  |
| 8. Cita informācija | Jautājumu par papildu nepieciešamā finansējuma piešķiršanu 2022. gadam Tieslietu ministrijas valsts budžeta programmā 07.00.00 "Nekustamā īpašuma tiesību politikas īstenošana" 223 705 *euro* apmērā izskatīt Ministru kabinetā likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2022., 2023. un 2024. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem.Finansējuma sadalījums un projekta izpildes termiņš (gads) ir norādīts indikatīvi un var mainīties projekta pasākuma ieviešanas gaitā atbilstoši projekta stāšanās spēkā gadam un finansējuma piešķiršanas gadam. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts aizstāj Ministru kabineta 2018. gada 12. jūnija noteikumus Nr. 326 "Būvju klasifikācijas noteikumi", tādēļ ar projekta spēkā stāšanos minētie noteikumi ir atzīstami par spēku zaudējušiem.Saistībā ar to, ka projekts, aizstājot Ministru kabineta 2018. gada 12. jūnija noteikumus Nr. 326 "Būvju klasifikācijas noteikumi", vairs neparedz noteikt tipus un tipu grupas, ir nepieciešami grozījumi normatīvajos aktos, kas atsaucās uz tipiem un tipu grupām:1. Nekustamā īpašuma valsts kadastra likumā;2. Ministru kabineta 2006. gada 18. aprīļa noteikumos Nr. 305 "Kadastrālās vērtēšanas noteikumi";3. Ministru kabineta 2012. gada 10. aprīļa noteikumos Nr. 263 "Kadastra objekta reģistrācijas un kadastra datu aktualizācijas noteikumi";4. Ministru kabineta 2006. gada 20. jūnija noteikumos Nr. 496 "Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība";5. Ministru kabineta 2012. gada 10. janvāra noteikumos Nr. 48 "Būvju kadastrālās uzmērīšanas noteikumi";6. Ministru kabineta 2015. gada 22. decembra noteikumos Nr. 787 "Valsts zemes dienesta maksas pakalpojumu cenrādis un samaksas kārtība";7. Ministru kabineta 2018. gada 24. jūlija noteikumos Nr. 439 "Nekustamā īpašuma valsts kadastra informācijas pieprasīšanas un izsniegšanas kārtība";8. Ministru kabineta 2015. gada 28. jūlija noteikumos Nr. 438 "Būvniecības informācijas sistēmas noteikumi";9. Ministru kabineta 2013. gada 19. novembra noteikumos Nr. 1347 "Valsts informācijas sistēmu datu savietošanas kārtība nekustamā īpašuma nodokļa atvieglojumu piešķiršanai";10. Ministru kabineta 2015. gada 27. janvāra noteikumos Nr. 30 "Kārtība, kādā Valsts vides dienests izdod tehniskos noteikumus paredzētajai darbībai". |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projektu un sabiedrības līdzdalības aktivitātēm tiks ievietota Valsts zemes dienesta, Tieslietu ministrijas un Valsts kancelejas tīmekļvietnēs. |
| 2. | Sabiedrības līdzdalība projekta izstrādē | Projekta izstrādei tika izveidota darba grupa, kurā tika iekļauti pārstāvji no akciju sabiedrības "Sadales tīkls", akciju sabiedrības "Latvenergo" un akciju sabiedrības "Gaso". Projekta izstrādē papildus dalību ņēma arī pārstāvji no Inženierbūvju turētāju sadarbības padomes.Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam jebkurš sabiedrības pārstāvis varēs līdzdarboties projekta izstrādē, rakstiski sniedzot viedokli (iebildumus un priekšlikumus) par projektu. |
| 3. | Sabiedrības līdzdalības rezultāti | Akciju sabiedrības "Sadales tīkls", akciju sabiedrības "Latvenergo", akciju sabiedrības "Gaso" un Inženierbūvju turētāju sadarbības padomes viedokļi tika ņemti vērā projekta izstrādē.Citu sabiedrības pārstāvju rakstiski sniegtie viedokļi tiks izvērtēti projekta izstrādē. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts zemes dienests, pašvaldības, to būvvaldes, institūcijas, kas veic būvvaldes funkcijas, Būvniecības valsts kontroles birojs un Centrālās statistikas pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekme uz pārvaldes funkcijām un institucionālo struktūru. Projekta izpildes rezultātā nenotiks jaunu institūciju izveide, esošu institūciju likvidācija un reorganizācija. Projektam nav paredzēta ietekme uz institūciju cilvēkresursiem. |
| 3. | Cita informācija | Nav. |

Iesniedzējs:

Tieslietu ministrijas

valsts sekretārs Raivis Kronbergs

Riežnieks 67038665

martins.rieznieks@vzd.gov.lv